*Pasūtītāja līg. reģ. Nr.R1S-IEP-216/2024*

*Uzņēmēja līg. reģ. Nr.\_\_\_\_\_\_\_\_\_\_\_\_\_\_\_\_\_*

**IEPIRKUMA LĪGUMS**

*Par 17.korpusa būvprojekta ekspertīzi*

*Līguma parakstīšanas datums ir*

*pēdējā pievienotā droša elektroniskā paraksta un tā laika zīmoga datums*

 **SIA “Rīgas 1.slimnīca”** (turpmāk – **Pasūtītājs**), tās valdes priekšsēdētājas Natālijas Zlobinas personā, kura rīkojas saskaņā ar Statūtiem un Valdes reglamentu, no vienas puses, un

 **SIA “Cerkazi-G”** (turpmāk – **Uzņēmējs**), tās valdes locekļa Jāņa Grauduļa personā, kurš rīkojas saskaņā ar Statūtiem, no otras puses, turpmāk abas kopā sauktas “Puses”, bet katra atsevišķi “Puse”,

apzinādamies savas darbības juridisko nozīmi un sekas, kā arī vadoties pēc Latvijas Republikā spēkā esošajiem normatīviem aktiem un pamatojoties uz iepirkuma *“17.korpusa būvprojekta ekspertīze”* (ID Nr. R1S 2024/115-iep) nosacījumiem un rezultātiem, noslēdz šādu līgumu (turpmāk – **Līgums**):

1. **LĪGUMA PRIEKŠMETS**
	1. Pasūtītājs uzdod, bet Uzņēmējs apņemas atbilstoši Līguma, t.sk., Tehniskās specifikācijas (1.pielikums) un spēkā esošo normatīvo aktu prasībām ar saviem resursiem veikt SIA “Rīgas 1.slimnīca”, 17.korpusa 1. un 2.stāvu būvprojekta ekspertīzi (turpmāk – **Pakalpojums**).
	2. Pakalpojums veicams šādām būvprojekta daļām: VD, TAA, AR, BK, AVK-A. AVK-K, AVK-V, DOS, EL, ESS-AS, ESS-CI, ESS-PK, ESS-TK, ESS-VAS, ESS-VN, GP, MG, MIS, TN, UATS, UK, UPP.
	3. Pakalpojuma mērķis un uzdevums ir izvērtēt būvprojekta tehniskā risinājuma atbilstību normatīvo aktu un tehnisko noteikumu prasībām, pasūtītāja projektēšanas uzdevumam (1.pielikumā) un būvatļaujai, kā arī attiecīgo institūciju izsniegto noteikumu prasībām.
2. **PAKALPOJUMA IZPILDES TERMIŅŠ**
	1. Uzņēmējs Pakalpojumu sniedz **21 dienas laikā no līguma noslēgšanas brīža** – minētajā laikā sagatavojot un iesniedzot Pasūtītājam Būvprojekta ekspertīzes atzinumu.
	2. Pakalpojums uzskatāms par pabeigtu, kad Puses parakstījušas Pakalpojuma pieņemšanas – nodošanas aktu.
3. **PASŪTĪTĀJA PIENĀKUMI UN TIESĪBAS**
	1. Pasūtītājs apņemas nodrošināt Uzņēmēju ar tā rīcībā esošo Pakalpojuma sniegšanai nepieciešamo dokumentāciju un piekļuvi telpām, kas saistītas ar veicamo ekspertīzi.
	2. Pasūtītājam ir tiesības:
		1. prasīt un saņemt Līgumā noteikto saistību izpildi;
		2. iesniegt Uzņēmējam pretenzijas par nepilnībām un neprecizitātēm veiktā Pakalpojuma izpildē. Pasūtītāja iesniegtās pretenzijas Uzņēmējam ir saistošas;
		3. ieturēt līgumsodu 10% apmērā no Līguma summas, ja:
			1. Uzņēmējs pirms termiņa vēlas izbeigt līgumu vai
			2. par nepienācīgu Līgumā noteikto saistību izpildi no Uzņēmēja puses, vai
			3. par saistību neizpildi neizpildi vispār, kā rezultātā Pasūtītājam ir radušies zaudējumi.
4. **UZŅĒMĒJA PIENĀKUMI UN TIESĪBAS**
	1. Uzņēmējs apņemas:
		1. sniegt Pakalpojumu, ievērojot Pasūtītāja norādījumus, ar saviem resursiem, ierīcēm un darbaspēku;
		2. iesaistīt Līguma izpildē vadošo ekspertu Jāni Grauduli, sertifikāta Nr. 6-00045, kuram iepriekšējo 3 gadu laikā ir pieredze vismaz divu 3. grupas objektu būvprojektu ekspertīzē un vismaz vienas ārstniecības iestādes būvprojekta ekspertīzē;
		3. uz sava riska un kompetences pamata organizēt un veikt darbus, kas nepieciešami Pakalpojuma izpildei atbilstoši Līguma nosacījumiem un normatīvo aktu prasībām;
		4. pirms Pakalpojuma izpildes uzsākšanas saskaņot ar Pasūtītāju darba organizācijas jautājumus;
		5. atbilstoši normatīvo aktu prasībām izpildīt un nodot Pasūtītājam būvprojekta ekspertīzes atzinumu vienlaicīgi ar Pakalpojuma pieņemšanas – nodošanas aktu;
		6. ievērot visas spēkā esošās normatīvo aktu prasības, kas attiecas uz Pakalpojuma sniegšanu.
	2. Uzņēmējam ir tiesības:
		1. pieprasīt no Pasūtītaja nepieciešamo informāciju un dokumentāciju, kas ir Pasūtītāja rīcībā un ir saistīta ar Pakalpojuma nodrošināšanu;
		2. mainīt Līguma izpildē vadošo ekspertu tikai ar Pasūtītāja rakstisku piekrišanu, nodrošinot potenciālā eksperta līdzvērtīgu kvalifikāciju un iepirkuma prasībām atbilstošu pieredzi;
		3. saņemt Līgumā noteikto samaksu par Pakalpojuma pienācīgu izpildi atbilstoši Līguma un normatīvo aktu noteikumiem;
		4. saņemt Līgumā noteikto līgumsodu gadījumā, ja Pasūtītājs Līgumā noteikto samaksu neveic Līgumā noteiktajā kārtībā.
5. **LĪGUMCENA UN NORĒĶINU KĀRTĪBA**
	1. Kopējā līgumcena tiek noteikta **9 400,00 EUR bez PVN**. Pievienotās vērtības nodoklis tiek papildus aprēķināts atbilstoši spēkā esošo normatīvo aktu noteikumiem. Pakalpojuma izmaksās ir iekļaujamas transporta izmaksas, kā arī materiālu un pielietojamo tehnisko līdzekļu izmaksas (ja tādas ir), kas nepieciešami pakalpojumi nodrošināšanai, lai izpildītu noteikto pakalpojumu pilnā apmērā.
	2. Līgumcenas palielinājums Līguma izpildes laikā nav pieļaujams.
	3. Pasūtītājs Līgumcenas apmaksu veic 30 (trīsdesmit) kalendāro dienu laikā pēc nodošanas – pieņemšanas akta abpusējas parakstīšanas un atbilstoša rēķina saņemšanas dienas.
	4. Gadījumā, ja Uzņēmējs vai tā piesaistītie speciālisti atbilstoši spēkā esošo normatīvo aktu prasībām Līguma izpildes laikā nav tiesīgi/nav bijuši tiesīgi veikt Pakalpojuma izpildi, un kompetentas valsts institūcijas to rakstveidā ir apliecinājušas Pasūtītājam, Pasūtītājs neveic Līgumcenas samaksu Uzņēmējam.
	5. Gadījumā, ja kompetentas valsts institūcijas pēc Līgumcenas samaksas Uzņēmējam rakstveidā ir apliecinājušas, ka Uzņēmējs vai tā piesaistītie speciālisti atbilstoši spēkā esošo normatīvo aktu prasībām nav bijuši tiesīgi sniegt Pakalpojumu, Uzņēmējs 30 (trīsdesmit) kalendāro dienu laikā no šāda apliecinājuma saņemšanas un attiecīga Pasūtītāja rēķina saņemšanas veic Līgumcenas atmaksu Pasūtītājam.
	6. Puses vienojās un piekrīt saņemt attaisnojuma dokumentus:
		1. ar drošu elektronisku parakstu, vai
		2. elektroniski sagatavotu dokumentu uz e-pasta adresi: rekini@1slimnica.lv, vai
		3. parakstītus papīrā formātā.
6. **PUŠU ATBILDĪBA**
	1. Puses ir savstarpēji atbildīgas par Līguma saistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus.
	2. Uzņēmējs maksā Pasūtītājam līgumsodu 0,5% apmērā no kopējās Līguma cenas par katru nokavēto dienu, bet ne vairāk kā 10% apmērā no kopējās Līguma cenas gadījumā, ja Uzņēmējs neievēro Līgumā noteiktus termiņus. Līgumsodu samaksa neatbrīvo Uzņēmēju no Līguma saistību izpildes.
	3. Pasūtītājs maksā Uzņēmējam līgumsodu 0,5% apmērā no termiņā nesamaksātās summas par katru kavējuma dienu, bet ne vairāk kā 10% apmērā no kopējās Līguma cenas gadījumā, ja Pasūtītājs neveic maksājumus Līguma noteiktajos termiņos. Līgumsoda samaksa neatbrīvo Pasūtītāju no Līguma saistību izpildes.
7. **NEPĀRVARAMA VARA (*Force Majeure*)**
	1. Puses nav pakļautas zaudējumu atlīdzībai vai Līguma atcēlumam saistību neizpildes gadījumā tieši tādā apjomā, kādā Līguma izpilde ir nokavēta nepārvaramas varas (*Force Majeure*) gadījumā. Šī punkta noteikumi nav attiecināmi uz gadījumiem, kad nepārvaramas varas (Force Majeure) apstākļi ir radušies jau pēc tam, kad attiecīgā Puse ir nokavējusi saistību izpildi.
	2. Ja izceļas nepārvaramas varas (Force Majeure) situācija, Uzņēmējs nekavējoties paziņo Pasūtītājam rakstiski par šādiem apstākļiem, to cēloņiem un paredzamo ilgumu. Ja Pasūtītājs rakstiski nav norādījis savādāk, Uzņēmējam ir jāturpina pildīt savas saistības saskaņā ar Līgumu tādā apmērā, kādā to nav ierobežojuši nepārvaramas varas (*Force Majeure*) apstākļi. Jebkurai no Pusēm ir tiesības vienpusēji pārtraukt Līgumu, ja nepārvaramas varas (Force Majeure) apstākļi nepārtraukti turpinās ilgāk kā 4 (četrus) mēnešus.
	3. Jebkurai no Pusēm jāveic visas nepieciešamās darbības, lai līdz minimumam samazinātu Līguma izpildes atlikšanu nepārvaramas varas (*Force Majeure)* apstākļu iestāšanās dēļ.
	4. Ja nepārvaramas varas (*Force Majeure)* apstākļi pastāv ilgāk par 30 dienām, Puses vienojas par Līguma darbības apturēšanu vai pārtraukšanu.
	5. Ikvienai Pusei nekavējoties jābrīdina jebkurā laikā otra Puse par nepārvaramas varas (*Force Majeure)* apstākļu iestāšanos, jānorāda uz apstākļiem, kas pierāda nepārvaramas varas (*Force Majeure)* apstākļu iestāšanos, iespējamo situācijas risinājumu, veiktās darbības, lai samazināt Līguma izpildes atlikšanu nepārvaramas varas *(Force Majeure)* apstākļu iestāšanās dēļ, nepārvaramas varas *(Force Majeure)* apstākļu izbeigšanos un Līguma darbības atjaunošanu, pēc iespējas ar kompetento iestāžu dokumentiem jāpierāda apstākļi, kas apliecina faktu par nepārvaramas varas (*Force Majeure)* apstākļu iestāšanos, kā arī jānorāda kādā veidā un kurā daļā nepārvaramas varas *(Force Majeure)* apstākļu iestāšanās tieši ietekmē Līguma izpildi, priekšlikumi Līguma izpildei saistībā ar nepārvaramas varas *(Force Majeure)* apstākļu iestāšanos.
8. **LĪGUMA GROZĪŠANA UN IZBEIGŠANA**
	1. Līgumu var grozīt, papildināt vai izbeigt, Pusēm par to rakstiski vienojoties vai Līgumā noteiktajā kārtībā. Līguma pielikumi, kā arī visi Līguma ietvaros rakstiski noformētie un Pušu parakstītie grozījumi, papildinājumi un akti ir neatņemamas Līguma sastāvdaļas.
	2. Pasūtītājam ir tiesības vienpusēji izbeigt saistības, ja:
		1. Uzņēmējs nepilda Līgumā noteiktās saistības un pēc Pasūtītāja aizrādījuma 5 (piecu) darba dienu laikā nav novērsis konstatētos pārkāpumus;
		2. Uzņēmējs pārkāpj reglamentējošo normatīvo aktu prasības un par to administratīvi sodīts;
		3. Kompetentas valsts institūcijas rakstveidā ir apliecinājušas, ka Uzņēmējs vai tā piesaistītie speciālisti atbilstoši normatīvo aktu noteikumiem nav tiesīgi sniegt Pakalpojumu;
		4. Uzņēmēja saimnieciskā darbība tiek apturēta;
		5. Uzņēmējs kļūst maksātnespējīgs;
		6. Uzņēmējam vai attiecībā uz tā mantu un/vai darbībām piemēroti jebkādi piespiedu līdzekļi administratīvā vai kriminālprocesa ietvaros, kas pamatoti var apgrūtināt Uzņēmēja spēju pienācīgi izpildīt Līgumā noteiktās saistības;
		7. Līgumu nav iespējams izpildīt tādēļ, ka Līguma izpildes laikā Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	3. Ja pasūtītājs izbeidz Līgumu, pamatojoties uz kādu no Līguma 8.2. punktā norādītajiem apstākļiem, Uzņēmējs nav tiesīgs pieprasīt no Pasūtītāja jebkādu zaudējumu atlīdzību, kompensācijas, izdevumu un izmaksu atlīdzināšanu, līgumsodu un jebkādu citu naudas summu samaksu.
	4. Līguma izbeigšana jebkurā gadījumā neatbrīvo Puses no savstarpējām finansiālajām un citām saistībām, kas radušās Līguma darbības laikā un nav tikušas nokārtotas līdz Līguma izbeigšanas brīdim.
9. **DATU AIZSARDZĪBAS NOTEIKUMI**
	1. Pusēm ir tiesības apstrādāt no otras Puses saņemtos, ka arī Līguma izpildes ietvaros iegūtos fizisko personu datus tikai ar mērķi nodrošināt Līgumā noteikto saistību izpildi.
	2. Katra Puse ir atbildīga par fizisko personu datu apstrādes nodrošināšanu saskaņā ar Līgumu un fizisko personu datu apstrādi regulējošiem normatīvajiem aktiem.
	3. Puses apņemas bez iepriekšējas saskaņošanas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
	4. Ja, saskaņā ar normatīvajiem aktiem, Pusei var rasties pienākums nodot tālāk trešajām personām no otras Puses iegūtos fizisko personu datus, tas, pirms šādu datu nodošanas, informē par to otru Pusi, ja vien tiesību normatīvie akti to neaizliedz.
	5. Puses apņemas pēc otras Puses pieprasījuma un/vai līgumattiecību izbeigšanas iznīcināt no otras Puses iegūtos fizisko personu datus, ja izbeidzas mērķis un pamats tos apstrādāt šī Līguma izpildes nodrošināšanai, ja vien nepastāv cits tiesiskais pamats šādu datu apstrādei.
10. **CITI NOTEIKUMI**
	1. Strīdus, kas rodas starp Pusēm Līguma izpildes laikā, Puses risina savstarpēju pārrunu ceļā, savukārt, ja strīdu nav iespējams atrisināt savstarpēju pārrunu ceļā, strīdus izšķir Latvijas Republikas tiesā normatīvajos aktos noteiktajā kārtībā.
	2. Uzņēmējam ir pienākums ievērot konfidencialitāti attiecībā uz Pasūtītāja iesniegto informāciju un dokumentāciju. Uzņēmējs šo informāciju un dokumentāciju ir tiesīgs izmantot tikai Līgumā noteiktā Pakalpojuma veikšanai. Uzņēmējs apņemas šo informāciju un dokumentāciju neizpaust trešajām personām, kuras nav saistītas ar Pakalpojuma veikšanu.
	3. Pie izpildītā darba pieņemšanas Pasūtītājs ir tiesīgs, pēc saviem ieskaitiem, veikt izpildīto saistību pārbaudi, lai pārliecinātos par atbilstību Līgumam, ja nepieciešams, pieaicinot ekspertus vai citus speciālistus. Pasūtītājs ir tiesīgs nepieņemt izpildīto darbu, ja konstatē, ka tas ir izpildīts nekvalitatīvi vai nepilnīgi, ja tas neatbilst Līgumam vai, ja iztrūkst kāds no nepieciešamajiem dokumentiem vai tā komponentēm. Šādā gadījumā Pasūtītājs paziņo Uzņēmējam par atteikumu pieņemt darbus 5 (piecu) darba dienu laikā pēc pieņemšanas – nodošanas akta saņemšanas.
	4. Puses 3 (trīs) darba dienu laikā rakstveidā informē viena otru par tās kontaktinformācijas vai rekvizītu maiņu.
	5. Nevienai Pusei nav tiesību bez otras Puses piekrišanas, kas noformēta rakstveidā, nodot Līgumā noteiktās tiesības un pienākumus trešajām personām.
	6. Ja kāds no Līguma noteikums zaudē juridisko spēku, tas neietekmē citus Līguma noteikumus.
	7. Atbildīgā persona no pasūtītāja puses, kuras pienākums ir kontrolēt Līguma izpildes gaitu, pēc otras Puses pieprasījuma sniegt informāciju saistībā ar Līgumu un ir pilnvarots parakstīt Līgumā paredzētos pieņemšanas – nodošanas aktus vai citus, ar Līgumā izpildi saistītos dokumentus ir Pakalpojumu attīstības un klientu apkalpošanas nodaļas vadītājs, projektu vadītājs Aleksejs Molčanovs, tālr. Nr. 26045121, e-pasts: aleksejs.molcanovs@1slimnica.lv.
	8. Atbildīgā persona no Uzņēmēja puses, kas ir pilnvarota parakstīt Līgumā paredzētos pieņemšanas – nodošanas aktus vai citus ar Līguma izpildi saistītos dokumentus ir \_\_\_\_\_\_\_\_\_\_\_\_\_\_\_\_\_\_, tālr. Nr.\_\_\_\_\_\_\_\_\_\_\_\_\_\_, e–pasts: \_\_\_\_\_\_\_\_\_\_\_\_\_\_\_\_\_.
	9. Līgums sagatavots elektroniski, latviešu valodā un parakstīts ar drošu elektronisko parakstu, kam ir laika zīmogs.
	10. Līgumā paredzētajiem publiskajiem izdevumiem un to detalizētām pozīcijām arī pēc pasūtījuma izpildes nav nosakāms ierobežotas pieejamības informācijas (komercnoslēpuma) statuss.
11. **PUŠU REKVIZĪTI**

|  |  |
| --- | --- |
| **Pasūtītājs:****SIA „Rīgas 1.slimnīca”**Reģ. Nr. 40003439279PVN reģ.Nr. LV40003439279Bruņinieku iela 5k-2, Rīga, LV-1001Tālrunis: 67366375administracija@1slimnica.lv Bankas nosaukums: A/S Citadeles bankakonts: LV12PARX0006054590785  | **Uzņēmējs:SIA “Cerkazi-G”**Reģ. Nr. 43603063747PVN reģ.Nr. LV43603063747Ropažu iela 14A - 52, Rīga, LV-1039Tālrunis: 20013811info@cerkazi.lv Banka: A/S Swedbankkonts: LV86HABA0551038093376 |
|  **\_\_\_\_\_\_\_\_\_\_\_\_\_\_\_\_\_\_\_\_\_\_\_**N. Zlobina | **\_\_\_\_\_\_\_\_\_\_\_\_\_\_\_\_\_\_\_\_**J. Graudulis |

1.pielikums

**DARBA UZDEVUMS**

1. **Līguma priekšmets:**
	1. Pasūtītājs uzdod un Pretendents apņemas ar saviem resursiem veikt SIA “Rīgas 1.slimnīca”, 17.korpusa 1. un 2.stāvu būvprojekta ekspertīzi.
	2. Ekspertīze veicama šādām būvprojekta daļām:
		1. VD,
		2. TAA,
		3. AR,
		4. BK,
		5. AVK-A. AVK-K, AVK-V,
		6. DOS,
		7. EL,
		8. ESS-AS, ESS-CI, ESS-PK, ESS-TK, ESS-VAS, ESS-VN,
		9. GP,
		10. MG,
		11. MIS,
		12. TN,
		13. UATS,
		14. UK,
		15. UPP.
	3. Būvprojekta ekspertīzes uzdevums ir izvērtēt būvprojekta tehniskā risinājuma atbilstību normatīvo aktu un tehnisko noteikumu prasībām, pasūtītāja projektēšanas uzdevumam (pielikumā) un būvatļaujai, kā arī attiecīgo institūciju izsniegto noteikumu prasībām.